钦定古今图书集成/历象汇编/岁功典/第027卷 > 解语花〈上元〉 周邦彦
## 钦定古今图书集成/历象汇编/岁功典/第027卷 > 解语花〈上元〉 周邦彦

风销绛蜡，露浥红莲，灯市光相射。桂华流瓦。纤云散，
耿耿素娥欲下。衣裳淡雅。看楚女、纤腰一把。箫鼓喧，
人影参差，满路飘香麝。　因念都城放夜。望千门如
昼，嬉笑游冶。钿车罗帊。相逢处，自有暗香随马。年光
是也。惟只见、旧情衰谢。清漏移，飞盖归来，从舞休歌
罢